Diari Oficial de la Generalitat Valenciana


Sumari del DOGV 7506, del 16-04-2015 (2015/3242)

RESOLUCIÓ de 13 de març de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual es concedix autorització sanitària per a implant de teixit ossi liofilitzat i/o desmineralitzat a la Clínica Dental Esteve, SL.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7506

Data del DOGV
:   16-04-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/3242


Data del document
:   13-03-2015

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 13 de març de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual es concedix autorització sanitària per a implant de teixit ossi liofilitzat i/o desmineralitzat a la Clínica Dental Esteve, SL. [2015/3242]  
E. Lino Esteve Colomina, director de la Clínica Dental Esteve, SL, va presentar sol·licitud d'autorització per a implant de teixit ossi liofilitzat i/o desmineralitzat.  
La Direcció General d'Assistència Sanitària i el director del Programa de Trasplantaments de la Comunitat Valenciana emeten informe favorable sobre l'autorització sol·licitada.  
La Direcció Territorial de Sanitat d'Alacant ha comprovat que el centre complix tots els requisits exigits per a esta autorització.  
  
  
Fonaments jurídics  
La Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat és competent en virtut d'allò que s'ha disposat per l'Orde de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana, per a la pràctica d'activitats d'extracció i trasplantament d'òrgans, teixits i cèl·lules, Decret 157/2014, de 3 d'octubre, del Consell, pel qual s'establixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat, i Decret 4/2014, de 3 de gener, del Consell, pel qual s'aprova el Reglament Orgànic i Funcional de la Conselleria de Sanitat.  
2. Es complix el que establix el Reial Decret Legislatiu 9/2014, de 4 de juliol, pel qual s'establixen les normes de qualitat i seguretat per a la donació, l'obtenció, l'avaluació, el processament, la prevenció, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, i s'ha complit el que establix l'Orde de 26 de febrer de 2008, de la Conselleria de Sanitat.  
Vistos els antecedents de fet i preceptes legals esmentats i els altres que s'apliquen, resolc:  
  
Concedir autorització sanitària per a implant de teixit ossi liofilitzat i/o desmineralitzat a la Clínica Dental Esteve, SL. Esta autorització és vàlida per un període de quatre anys, a partir de la data d'esta resolució.  
  
  
L'autorització es pot revocar en qualsevol moment si s'alteren o incomplixen els requisits i consideracions que l'han feta possible.  
  
Als efectes de l'activitat que s'autoritza, el centre queda sotmés a la inspecció i al control de la Conselleria de Sanitat.  
Esta resolució es notifica a les persones interessades, amb l'advertiment que no posa fi a la via administrativa i que hi poden interposar un recurs d'alçada davant del conseller de Sanitat, en el termini d'un mes comptat des de l'endemà de la data de notificació.  
  
València, 13 de març de 2015.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.